recursal/SuperWikiNEXT-32B huggingface dataset:
**The Secret of Monkey Island** (בתרגום חופשי לעברית: **הסוד של אי הקופים**) הוא משחק הרפתקאות שפותח ופורסם על ידי חברת Lucasfilm (שנקראת נכון לשנת 2012 Lucas Arts) המשחק נוצר בשנת 1988 על ידי רון גילברט, שעיצב אותו עם טים שייפר ודייב גרוסמן. האווירה התבססה על מתקן השעשועים שודדי הקאריביים הנמצא בפארק דיסנילנד. הסוד של אי הקופים היה המשחק החמישי המשתמש במנוע SCUMM, אשר כלל ממשק ידידותי יותר למשתמש ביחס למשחקים בזמנו.  

המבקרים שיבחו את הסוד של אי הקופים על ההומור שלו, השמע שבו, והמשחקיות, מה שגרם לכך שיצאו לו משחקי המשך, ואף בשנת 2009, יצאה למשחק מהדורה מיוחדת אשר כללה איכות משופרת, דיבוב מלא ואפשרות למעבר למנוע של המשחק המקורי בלחיצת כפתור. המשחק קיבל ביקורות חיוביות בעיתונות המשחקים ברחבי העולם.

משחקיות
-------

הסוד של אי הקופים הוא משחק הרפתקאות דו־ממדי בגוף שלישי. הממשק של המשחק הוא "הצבע והקלק" - בצד התחתון של המשחק ישנו סרגל כלים ובו מספר פעלים (לדוגמה, "דבר" ו"קח"). השחקן בוחר אחד מן הפעלים עם העכבר, לוחץ על עצם כלשהו במסך והדמות עליה השחקן שולט, גייבראש, עושה את הפעולה עם העצם. למשל, כאשר השחקן לוחץ על "קח" ואז על פנס, הדמות לוקחת את הפנס. המשחק הוא החמישי ממשחקי לוקאס ארטס שמשתמש במנוע SCUMM. הוא מאופיין בכך שאי־אפשר למות או להיתקע בו (חוץ מסצנה אחת שבה גייבראש נמצא במים, אם הוא לא יוצא מהמים תוך 10 דקות הוא מת, ואז השחקן יכול לחזור לתחילת הסצנה).

עלילה
-----

**גייבראש ת'ריפווד** מגיע לאי הבדיוני Mêlée Island ובמטרה להיות פיראט. הוא נפגש עם מועצת הפירטים, שלושה שודדים שיכורים, אשר מודעים לו שעליו לעמוד בשלושה אתגרים בשביל להיות פיראט: לחימה, גנבה ומציאת אוצרות. במהלך שלשת האתגרים האלו גייבראש מצליח להסתבך עם השריף של האי ולהתאהב במושלת האי איילן מרלי. לאחר שגייבראש מבצע את האתגרים בהצלחה, לה צ'אק (שהוא היריב של גייבראש לאורך כל סדרת המשחקים), שהוא רוח רפאים של אחד מגדולים והאכזרים שבשודדי הים, חוטף את המושלת אליין ל"אי הקופים" במטרה לשאת אותה לאישה. גייבראש לוקח מספר אנשים ושט איתם לאי הקופים המסתורי. באי הקופים גייבראש נפגש עם שלושה קניבלים צמחונים אשר נותנים לו שיקוי (בירה שחורה) אשר יכול להרוס רוחות רפאים. כשגייבראש מגיע לספינה של לה צ'אק, הוא מגלה שהוא נסע עם אליין בחזרה לאי Mêlée Island, בשביל להתחתן איתה בכנסייה. גייבראש חוזר לאי ופורץ לכנסייה בשביל לעצור את הטקס. לה צ'אק וגייבראש נלחמים עד שגייבראש מצליח להשפריץ על לה צ'אק בירה שחורה ולחסל אותו. המשחק נגמר כשגייבראש ואיילן מביטים בשקיעה.

השוואה בין המהדורות של הסוד של אי הקופיםצילום מסך מהמשחק המקוריתמונה מהסוד של אי הקופים המראה את גייבראש על הרציפים של האי מילי. מתחת למקום, המשחק מציג את רשימת הפקודות והחפצים הנמצאים בתיק של השחקן.צילום מסך מהמהדורה המיוחדתאותה הסצנה במהדורה מיוחדת. אפשר לראות שהמשחק הותאם למסכים רחבים, ובנוסף הגרפיקה השתפרה ונעשתה מורכבת יותר.

ראו גם
------

* לוקאס ארטס
* אי הקופים

קישורים חיצוניים
----------------

* 
* הסוד של אי הקופים, באתר PCGamingWiki (באנגלית)

|  |  |
| --- | --- |
| בקרת זהויות עריכת הנתון בוויקינתונים | 
* BnF: cb169097657 (data)
* MusicBrainz work: 849f12a3-d9e1-496a-87cb-32a1806ecec2
* VIAF: 310684627
* WorldCat (עם VIAF): 310684627

 |
**מסעותיו של טורין** (באנגלית: **Torin's Passage**) הוא משחק הרפתקה ממוחשב שפותח והופץ על ידי החברה סיירה. המשחק הוא משחק הפנטזיה השני שפותח על ידי אל לואו, המבוסס על סדרת פרידיין (מאת לויד אלכסנדר) ומזכיר רבות את סדרת "King's Quest". 

המשחק, שהופץ לראשונה בשנת 1995, מגולל את סיפורו של טורין, נער היוצא לשחרר את הוריו מקללה אכזרית, ועובר בדרך מסע של גילוי עצמי. הגרפיקה משובבת הלב של המשחק היא בסגנון דיסני, ודומה לזאת של King`s Quest VII שיצא שנה לפניו. אל לואו הגדיר בעצמו את המשחק: "כמו King's Quest, רק עם הומור".

עלילת המשחק
-----------

טורין, גיבור הסיפור, הוא בנם המאומץ של משפחת איכרים הגרים בממלכת סטרטה (Strata).

יום אחד, מכשפה ששמה לייסנשיה חוטפת את הוריו של טורין, לוכדת אותם במעין גבישי קרח ענקיים, ולוקחת אותם איתה ל"אדמות שמתחת" (סדרה של עולמות הקיימים מתחת לאדמת סטרטה). 

טורין שנשלח לפני כן לעיר על ידי אביו, רואה את המאורע מרחוק ואינו יכול לעשות דבר. לאחר שהוא חוזר לביתו בריצה, הוא פוגש אדם זקן לבוש בברדס, המספר לו על המכשפה המרושעת, ואומר לו שכדי להציל את הוריו הוא חייב לרדת ל"אדמות שמתחת".

קישורים חיצוניים
----------------

* טריילר של המשחק, משנת 1995, סרטון באתר יוטיוב
* מסעותיו של טורין, באתר PCGamingWiki (באנגלית)
**בית** הוא סרט דרמה ישראלי משנת 2023 בבימויו של בני פרדמן, עם רועי ניק וירדן תוסייה כהן בתפקידים הראשיים.

התסריט שנכתב על ידי בני פרדמן ודרור קרן מבוסס על סיפור חייו של פרדמן. אברך שעוזב את הישיבה, פותח חנות למחשבים ונגני MP3 בלב שכונה חרדית בירושלים וחווה התנגשות אלימה עם הממסד החרדי בשכונה, הרואה בו ובחנותו איום קיומי על העולם החרדי בשכונה.

צילומי החוץ נערכו בבני ברק.

בטקס פרסי אופיר לשנת 2023 זכה רועי ניק בפרס אופיר לשחקן הראשי הטוב ביותר ודרור קון בפרס אופיר לשחקן המשנה הטוב ביותר.

הסרט היה מועמד לפרס אופיר לסרט העלילתי הטוב ביותר, פרס אופיר לתסריט המקורי הטוב ביותר, פרס אופיר לפסקול הטוב ביותר, פרס אופיר לעריכה הטובה ביותר, פרס אופיר לאיפור הטוב ביותר, פרס אופיר לבמאי הטוב ביותר ופרס אופיר לעריכה הטובה ביותר.

תקציר העלילה
------------

יאיר קפלן (רועי ניק) הוא הוא אברך ירושלמי, נשוי לנאוה (ירדן תוסייה כהן) ולהם בן קטן. הוא מואס בחיי הישיבה ולהיות תלוי כספית בהורי אשתו ומחליט לפתוח חנות למחשבים ונגני MP3 בשכונת גאולה. הוא נעזר בידידו גרייזמן (רועי וינברג) ומקבל אישור מאברום דוידוביץ' יו"ר ועד השכונה (דרור קרן) בתנאי שישלם משכורת למשגיח מטעמו שידאג שלא ימכור שם מכשירים הקשורים לאינטרנט.

הוא פותח חנות בשם HOME (בית) ומצליח מאד. רבים נוהרים לחנות ובעיקר ילדים. זה מעלה את חששות חברי הוועד ודוידוביץ' מורה לו לסגור את החנות. יאיר מתעמת אתו ועם הוריו והורי אשתו. לבסוף הוא נשאר לבד מול חרדי השכונה כאשר גם מפקד השוטרים המקומי ברבש (נבו קמחי) מסרב לעזור לו וגם עוזרו המסור גרייזמן עוזב אותו. רק אשתו האוהבת נאוה מגבה אותו ותומכת בו. העימות האלים עם החרדים הוא בלתי נמנע.

צוות השחקנים
------------

| שם השחקן/ית | שם הדמות | הערות |
| --- | --- | --- |
| רועי ניק | יאיר קפלן |  |
| ירדן תוסייה כהן | נאוה קפלן |  |
| דרור קרן | אברהם דוידוביץ' | ראש הוועד |
| רועי ויינברג | יוסי גרייזמן | עובד בחנות |
| רמי ברוך | אליהו רובין | אבא של נאוה |
| אסתי קוסוביצקי | פייגי רובין | אמא של נאוה |
| ישי לפידות | אריה קפלן | אבא של יאיר |
| ריקי בליך | חיה קפלן | אמא של יאיר |
| מוריה אקונס | איילה קפלן | אחות של יאיר |
| ניב מג'ר | משגיח חרדי |  |
| אלכסנדר סנדרוביץ' | קופרשטוק | מתווך נדל"ן |
| נבו קמחי | ברבש | שוטר |
| רותם קינן | רופא |  |
| שרי גבעתי | מיה | סוכנת MP3 |

קישורים חיצוניים
----------------

* קדימון לסרט, באתר יוטיוב
* מאחורי הקלעים של הסרט, באתר יוטיוב
* ביקורת על הסרט, באתר מאקו
* בית, בספר הקולנוע הישראלי
* בית, בקרן הקולנוע הישראלי
**מגדל רחוב ספרוס 8** (באנגלית: **8 Spruce Street**, על שם כתובתו, ידוע גם כ**מגדל ביקמן - Beekman Tower**) הוא בניין מגורים הממוקם ברחוב ספרוס 8 במנהטן תחתית, מנהטן, ניו יורק סיטי, ניו יורק. במגדל 76 קומות והוא מתנשא לגובה של 265 מטרים. הבניין ממוקם דרומית לבניין העירייה של ניו יורק וגשר ברוקלין. המבנה בנוי בסגנון האדריכלי הידוע בשם דה-קונסטרוקטיביזם, ותוכנן על ידי האדריכל הידוע פרנק גרי.

מבנה
----

רחוב ספרוס 8 הוא אחד ממגדלי המגורים הגבוהים ביותר בעולם, והמגדל הגבוה ביותר למגורים בחצי הכדור המערבי בעת ההשלמה בפברואר 2011. המגדל מכיל יחידות רק להשכרה למגורים (904 בסך הכול), דבר נדיר ברובע הפיננסי של ניו יורק. המסגרת המבנית של גורד השחקים עשויה מבטון מזוין. הבניין מצופה לוחות פלדה מתפתלים היוצרים מראה דמוי קפלים, ותכנונו שואב השראה מציורים של מיכלאנג'לו וג'ובאני לורנצו ברניני.

מלבד דירות המגורים, המאכלסות את הקומות הגבוהות של הבניין, כולל חלקו התחתון של הבניין שימושים שונים. קומת הרחוב כוללת חנויות קמעונאיות, ומעליה נמצא בית ספר. קומות בית הספר מחופות לבנים אדמדמות, וכוללות 9,300 מטרים רבועים הפרושים על חמש הקומות הראשונות של הבניין. בבית הספר לומדים כ-600 תלמידים מגיל טרום חובה עד כיתה ח'. בגג הקומה הרביעית מרפסת בשטח של 460 מ"ר המשמשת כחצר בית הספר. מתחת למפלס הקרקע הוקם חניון בשטח 2,300 מ"ר שנועד לשמש בית חולים ציבורי סמוך, אך לבסוף הושכר לגורמים פרטיים. ממזרח וממערב לבניין הושארו שטחים המתפקדים ככיכרות ציבוריות.

ביקורות
-------

הביקורות המוקדמות של המגדל ברחוב ספרוס 8 היו חיוביות. בניו יורק טיימס, שיבח מבקר האדריכלות ניקולאי אוורוסף את עיצובו של הבניין כתוספת מבורכת לקו הרקיע של ניו יורק, וכינה אותו: "מגורדי השחקים הטובים ביותר לעלות לגגם בניו יורק מאז בניית בניין CBS של אירו סארינן שנבנה לפני 46 שנים" ; המבקר של מגזין ניו יורקר, פול גולדברגר, תיאר אותו בתור "אחד המגדלים היפים ביותר בדאונטאון". יש שהשוו את הבניין לבניין וולוורת' הסמוך, שהושלם בשנת 1913 - גולדברגר אמר "זה הדבר הראשון שנבנה בדאון טאון מאז, שראוי למעשה לעמוד לידו".

קישורים חיצוניים
----------------

ויקישיתוף מדיה וקבצים בנושא **רחוב ספרוס 8** בוויקישיתוף
* 

* אתר האינטרנט הרשמי של רחוב ספרוס 8 (באנגלית)
* רחוב ספרוס 8, באתר גורדי השחקים העולמי (באנגלית)
* המגדל שמחזיר לניו יורק את הסומק ללחיים, באתר הארץ, 28 ביולי 2011
* LIVING, ‏השמיים הם הגבול: גורדי השחקים המרשימים בעולם, באתר ‏מאקו‏, 6 בדצמבר 2012
* 5 המקומות הכי חמים על הגלובוס, באתר כלכליסט, 8 בדצמבר 2010


**גורדי השחקים הגבוהים ביותר בניו יורק**  
על־פי נתונים מספטמבר 2014| 262מטר | 265מטר | 279מטר | 283מטר | 290מטר | 298מטר | 306מטר | 319מטר | 319מטר | 366מטר | 381מטר | 541.3מטר | {\displaystyle {\begin{bmatrix}550\\500\\450\\400\\350\\300\\250\\200\\150\\100\\50\\0\end{bmatrix}}} |
| מגדל טראמפהעולמי | רחובספורס 8 | מרכזסיטיגרופ | בנייןטראמפ | בניין אמריקןאינטרנשיונל | מרכז הסחרהעולמי 4 | One57 | בניין הניויורק טיימס | בנייןקרייזלר | מגדל בנקאוף אמריקה | בנייןאמפייר סטייט | מגדלהחירות | שם |
**פרדוקס החתול המרוח בחמאה** הוא בדיחה נפוצה המבוססת על שילוב של שני פתגמים:

* חתולים תמיד נוחתים על הרגליים.
* לחם מרוח בחמאה תמיד נוחת עם צד החמאה כלפי מטה.

פתרון הסיבוב ההומוריסטי
הפרדוקס נוצר כשחושבים מה יקרה אם מחברים חתיכת טוסט עם חמאה (כשהצד המרוח בחמאה כלפי מעלה) לגב החתול, ואז מפילים את החתול מגובה רב. הפרדוקס, שהוגש על ידי האמן ג'ון פרייזי מקינגסטון מניו יורק, זכה ב-1993 בתחרות פרדוקסים של מגזין *Omni*.

פתרונות אפשריים
---------------

יש אנשים שטוענים בצחוק שהניסוי יפיק אפקט אנטי-גרביטציה וכאשר החתול נופל לכיוון הקרקע, הוא יאט ויתחיל להסתובב, ובסופו של דבר יגיע למצב יציב של ריחוף במרחק קצר מהקרקע תוך סיבוב במהירות גבוהה. ביוני 2003, קימברלי מינר זכתה בפרס אוסקר לסטודנטים על סרטה *Perpetual Motion*. מינר ביססה את סרטה על מאמר שנכתב על ידי חברה לתיכון שחקר את ההשלכות הפוטנציאליות של רעיון החתול והחמאה.

בהומור
------

הפרדוקס המדומה כבש את דמיונם של הומוריסטים בעלי אוריינטציה מדעית. במאי 1992, האינטרנט אורקל (אנ') (Digest #441) כלל שאלה על הפרדוקס. ישנו פרק בקומיקס סיפורי המחר (אנ') שמוקדש לפרדוקס. הדמות הראשית מבקשת לבחון את התיאוריה הזו, מה שמוביל לכך שהחתול מרחף מעל הקרקע וזנבו המכשכש מספק הנעה.

מותג משקאות האנרגיה הברזילאי "Flying Horse" פרסם פרסומת עטורת פרסים לשנת 2012 המדמה את השחזור של תופעה זו, המשמשת לאחר מכן ליצירת אנרגיה תמידית.

במציאות
-------

לחתולים יש את היכולת להתיישר חזרה כך שרגליהם יהיו מטה וגבם מעלה, אם הם נופלים הפוך באוויר, במה שמכונה רפלקס ההתיישרות של חתולים. רפלקס זה מאפשר להם לנחות על רגליהם אם הם נופלים מגובה מספיק.

ללחם, בהיותו אובייקט דומם, אין את היכולת לתקן את עצמו. מחקר שנערך באוניברסיטת מנצ'סטר שכלל הפלה של 100 פרוסות בתנאי מעבדה, קבע שהלחם נוחת בדרך כלל על הרצפה עם צד החמאה כלפי מטה כתוצאה מהאופן שבו הוא בדרך כלל נופל מהשולחן, ומהגרר האווירודינמי הנגרם מהאוויר והכיסים בתוך הלחם. הלחם בדרך כלל עם צד החמאה כלפי מעלה כאשר הוא נופל. תוך כדי הנפילה הוא מסתובב. בהינתן מהירות סיבוב האופיינית וגובה טיפוסי של שולחן, פרוסת לחם שהחלה עם צד החמאה כלפי מעלה על השולחן תנחת עם צד החמאה כלפי מטה על הרצפה ב-81% מהמקרים.

ראו גם
------

* נפילת פרוסת לחם מרוחה בחמאה

קישורים חיצוניים
----------------

ויקישיתוף מדיה וקבצים בנושא **פרדוקס החתול המרוח בחמאה** בוויקישיתוף

הערות שוליים
------------

1. ↑  Morris, Scot (ביולי 1993). "I Have a Theory..." (PDF). *Omni*. **15** (9): 96. `{{cite journal}}`:  (עזרה)
2. ↑  Available at  by
3. ↑  Snider, John C. (2004). "Oscar Nominated Animated Shorts 2003". Scifidimensions.com. אורכב מ-המקור ב-2012-02-04. נבדק ב-2012-06-20.
4. ↑  Klein, PG (2002-12-16). "Perpetual Motion". *University of Leeds, School of Physics & Astronomy*. אורכב מ-המקור ב-2008-10-22.
5. ↑  "Student wins Academy Award for animated film". *Rochester Institute of Technology*. Spring 2004. אורכב מ-המקור ב-2015-05-08. נבדק ב-2015-01-17.
6. ↑  Gabriel Beltrone, Energy Drink Makes the Most of the Buttered-Cat Paradox, Adweek, ‏1 באפריל 2012
פירוש נוסף ערך זה עוסק בחבל ארץ באפריקה. אם התכוונתם למדינה בעלת שם דומה, ראו דרום אפריקה.
מדינות יבשת אפריקה הדרומית
**אפריקה הדרומית** הוא שם קיבוצי לאזור גאוגרפי בחלק הדרומי של יבשת אפריקה. הגדרת תחומיו של האזור משתנה.

### על פי האו"ם המדינות הכלולות באפריקה הדרומית הן

* בוטסואנה
* דרום אפריקה
* לסוטו
* נמיביה
* אסוואטיני

### הגדרות אחרות כוללות בתחום אפריקה הדרומית את

* אנגולה הכלולה לעיתים במרכז אפריקה
* מוזמביק ומדגסקר הכלולות לרוב במזרח אפריקה
* מלאווי, זמביה וזימבבואה הכלולות באפריקה הדרומית מהתקופה בה התקיימה הפדרציה של רודזיה וניאזלנד. כיום, ברוב המקרים, כוללים מדינות אלו (כולן או חלקן) במרכז אפריקה.
* איי קומורו, מאוריציוס, סיישל, מיוט וראוניון הנכללים כיום לרוב במזרח אפריקה
* הרפובליקה הדמוקרטית של קונגו וטנזניה נכללות בהגדרות כלכליות של אפריקה הדרומית בגלל חברותן ב"קהילה הכלכלית של דרום אפריקה"

דרום אפריקה במבט מלוויין

אוכלוסייה
---------

בדרום אפריקה חיות קבוצות אתניות שונות וחברות בעלות תרבויות שונות. בעבר היו רוב התושבים בני בושמנים, נאמה ופיגמים. במהלך הגירת בני הבנטו, נדחקו בני השבטים המקוריים לשטחים פחות פוריים. כיום נוספו על השבטים המקוריים בני הזולו, קוסה, סווזי, נדבל, סוואנה והבסוטו. בנוסף, חיים באפריקה הדרומית אפריקאנרים ואירופאים אחרים, הודים ומיעוטים אסיאתים אחרים.

בתקופת השבטים האפריקאים ולפני הפלישה הזרה והקולוניאלית לאפריקה, היו אלו בנות ראשי השבטים הבכורות שהיו בוחרות עם מי להתחתן ולבחור האם הן או בן-זוגן יהיה ראש השבט הבא. במקרה של מלחמה מול שבט אחר, היה באפשרותן אף לקחת שבוי מלחמה למטרות נישואים (ראו גם: המלכה קנדקה ממרואה)

ראו גם
------

* צפון אפריקה
* מערב אפריקה
* אפריקה שמדרום לסהרה

קישורים חיצוניים
----------------

* | מיזמי קרן ויקימדיה |
| --- |
| ויקימסע מדריך למטייל בוויקימסע: **אפריקה הדרומית** |
| ויקישיתוף תמונות ומדיה בוויקישיתוף: **אפריקה הדרומית** |
* אפריקה הדרומית, באתר אנציקלופדיה בריטניקה (באנגלית)

|  |  |
| --- | --- |
| בקרת זהויות עריכת הנתון בוויקינתונים | 
* NLI: 987007292800305171
* BNE: XX450630
* BnF: cb162726316 (data)
* GND: 4058393-4
* LCCN: sh85001653
* NKC: ge128639
* SUDOC: 027374750
* VIAF: 316429170
* WorldCat (עם VIAF): 316429170

 |
**גואה** הוא מועדון כדורגל הודי מהעיר גואה המשחק בליגת העל ההודית.

היסטוריה
--------

המועדון הוקם ב-26 באוגוסט 2014. מאמנה של הקבוצה הוא שחקן נבחרת ברזיל לשעבר זיקו, המשמש כמאמנה מאז הקמתה של הקבוצה.

המועדון מייצג את המדינה גואה, שהיא היחידה בהודו שהספורט הרשמי שלה הוא כדורגל. לקבוצה יש ערוץ טלוויזיה פרטי.

ב-15 באוקטובר 2014 נערך משחקה הראשון של הקבוצה כנגד צ'נאיין במסגרת עונת 2014/2015 בליגה ההודית. את העונה הסדירה סיים המועדון במקום השני בטבלה, דבר אשר הקנה לו את הזכות להשתתף בפלייאוף האליפות. הקבוצה העפילה עד לחצי הגמר, אך אז הודחה בפנדלים על ידי אתלטיקו קולקטה אשר זכתה באליפות.

את העונה הבאה סיימה גואה במקום הראשון אך לא זכתה באליפות מכיוון שהיא הפסידה בגמר הפלייאוף לצ'נאיין.

שחקנים מפורסמים
---------------

* צרפתצרפת רובר פירס
* ברזילברזיל לוסיו

קישורים חיצוניים
----------------

* גואה, ברשת החברתית אקס (טוויטר)
* פרופיל, באתר Transfermarkt
* פרופיל, באתר Soccerway
* אתר האינטרנט הרשמי של גואה

ויקישיתוף מדיה וקבצים בנושא **גואה** בוויקישיתוף

| הודוהודו ליגת העל ההודית 2023/2024 |
| --- |
| 

|  |
| --- |
| אודישה • בנגלור • גואה • ג'משדפור • היידראבאד • מוהון בגאן • מומבאי סיטי • מזרח בנגל • נורת'איסט יונייטד • פנג'אב • צ'נאיין • קרלה בלסטרס |

 |
המונח "תיבה של איש מת" מפנה לכאן. לערך העוסק בסרט מסדרת שודדי הקאריביים, ראו שודדי הקאריביים: תיבה של איש מת.

**תיבה של איש מת** (ידוע גם בשם **יו הו הו ובקבוק של רום**) הוא שיר ימאים בדיוני, ומקורו בספר אי המטמון. מאוחר יותר השיר הורחב ונעשה בו שימוש ביצירות שונות שהתייחסו לחיי הים ולפיראטים.

המילים המקוריות של השיר נכתבו בחלקן בספר אי המטמון, שנכתב על ידי רוברט לואיס סטיבנסון. סטיבנסון כתב רק את הפזמון בספר, והותיר את שאר המילים לדמיון הקורא:

> 
> תריסר גברים על ארון המת,
> 
> 
> יוֹ־הוֹ־הוֹ, ובקבוק מלא רוּם!
> 
> 
> שתו והפליגו אל עולם האמת,
> 
> 
> יוֹ־הוֹ־הוֹ ובקבוק של רוּם...
> 
> 
> 
> 

גרסאות אחרות של השיר הודפסו במהלך המאה התשע עשרה והמאה העשרים, ולמרות שנטען בהתחלה כי מדובר בשירי עם ידועים, היו אלו למעשה סיומות חדשות לשיר המקורי של סטיבנסון. בשנת 1901 השיר הולחן עבור הביצוע של אי המטמון בברודוויי. בסרט "בחזרה אל אי המטמון" משנת 1954 השיר הושר במהלך כתוביות הפתיחה, והוא הופיע בסדרת הטלוויזיה משנת 1959 "הרפתקאותיו של ג'ון סילבר הארוך". גרסה של השיר בשם "יו הו (חיי פיראט בשבילי)" נוצרה עבור מתקן שודדי הקאריביים של חברת וולט דיסני. הסרט השני של סדרת שודדי הקאריביים נקרא על שם השיר (תיבה של איש מת), ובתחילת הסרט מר גיבס שר את המילים המקוריות מאי המטמון.

קישורים חיצוניים
----------------

* מילות השיר באנגלית באתר ויקיטקסט
* ביצוע של השיר, סרטון באתר יוטיוב

הערות שוליים
------------

1. ↑  Vincent Starrett. Buried Caesars: Essays in Literary Appreciation, 1923. Page 189-204
**עָזְרֵנִי אֵל חַי** הוא פיוט אשר חובר על ידי הרב רפאל ענתבי, מגדולי משוררי יהדות חלב.

ניתוח
-----

שם הפיוט מתייחס לעשרת ימי תשובה. הפיוט עוסק אודות התמודדות עם יצר הרע ובבקשתו של האדם היהודי מהקדוש ברוך הוא להתרחק מהיצר הרע ולהתקרב אל היצר הטוב ואל הדברים הקשורים ביראת האל.

נהוג לשיר את הפיוט בעתות שמחה ובייחוד בליל שבת כזמר שמח בשל פזמונו של הפיוט. יש הסוברים שהסיבה לכך היא כי האדם הופך שמח לאחר שהתוודה בפני השם וביקש סליחה על עונותיו.

### לחן

הלחן של הפיוט לקוח מהשיר הערבי העתיק "יא פריד אלחוסני עשק ג'מאלק" שבוצע במקור על ידי הזמרת מונירה אלמהדיה.

הפיוט כניגון חב"ד
-----------------

למרות היותו פיוט המושר בקרב יהדות ארצות המזרח,
הפיוט התקבל גם בקרב חסידי חב"ד.
בשנת תשי"ג (1953), כאשר חזר בפעם הראשונה משליחותו במרוקו ששימש בשנות החמישים שליח חב"ד ב-מרוקו.
ביקש הרבי מנחם מנדל שניאורסון, מהרב ניסן פינסון, לשיר משירי יהודי מרוקו במהלך התוועדות, והרב פינסון שר פיוט זה.
(היה לרבי מנהג לבקש מהשלוחים החוזרים לנגן בפניו- *מזמרת הארץ*, את הניגונים הנפוצים במקום שה-שלוחים נמצאים בשליחותם).

את הניגון ביקש ר' שמעון אוחיון זצוק*ל (מוהל ושוחט, שליח ציבור, מורה, ומחנך במוסדות חב*ד- באוהל יוסף יצחק, ועוד... בעיר קזבלנקה. בהמשך עלה לארץ ואת משכנו קבע בעיר בית שאן). שליח חב"ד במרוקו להעביר לרבי, 
ועל כן מסרו ל- רב ניסן פינסון. הרבי, כיבד אותו לשיר מ-"זמרת הארץ", והוא בחר בניגון זה.

במשך השנים, היו התוועדויות נוספות בהם הרבי ביקש מהרב אהרון טוויל מארגנטינה לשיר את הניגון וכמו"כ לאחרי זה כמה.
פעמים ביקש מ -ר' ישועה חדאד, לנגן את הניגון וניגנו אותו בהתלהבות. 
הניגון התקבל אצל קהל חסידי חב"ד, כניגון התעוררות לתשובה, ואף נכנס בספר הניגונים בהוראת הרבי. 
מאז שרים את פיוט זה כניגון בחסידות חב"ד רבות, אצל הרבי מלובביץ' שרו זאת רבות בהתוועדות. בשנת 1980, במהלך ההוצאה לאור של הכרך השלישי של ספר ניגוני חב"ד הורה הרבי לעורך להוסיף גם את פיוט זה לספר הניגונים חב"ד שם זה מופיע כמספר רס"ה (265). 

בשנות השבעים הופיע הניגון באלבום "ניגוני חב"ד 11" של ניח"ח. בארכיון הספרייה הלאומית מופיע הקלטה של שמואל זלמנוב מנהל מקהלת ניח"ח והרב יוסף כהן שרים את הניגון, ההקלטה מופיעה באתר הזמנה לפיוט. במהלך השנים הניגון בוצע על ידי אברהם פריד במופעי צמאה. הניגון הופיע בגרסת כיסוי אלבום צמאה 4 בביצוע עידן רפאל חביב בשינוי השיר ובסגנון שונה ממה שנהוג בחב"ד.

קישורים חיצוניים
----------------

* מידע על היצירה "עזרני אל חי" באתר מיוזיק בריינז
* קטע קול הפיוט עזרני אל חי, באתר הפיוט והתפילה

הערות שוליים
------------

1. ↑  המקור באתר יוטיוב
2. ↑  לדוגמה: עזרני קל חי בהתוועדות אצל הרבי מליובאוויטש, י"ח תשרי תשכ"ג
3. ↑  עמוד 251 ועמוד 252 עזרני א-ל חי, בספר הניגונים
4. ↑  ביצוע עוזרני קל חי באתר חב"ד אורג
5. ↑  שמואל זלמנוב עוזרני קל חי
6. ↑  עזרני קל חי // מתוך מופע צמאה תש"פ
7. ↑  קישור לרשימת השמעה של צמאה 4: השיר השלישי

|  |  |
| --- | --- |
| בקרת זהויות עריכת הנתון בוויקינתונים | 
* MusicBrainz work: 7c61fb4a-da52-4827-a31c-b6d98ebe61e7

 |
לא ידועלא ידוע שם זה נכתב במקור בהתאם לסדר המזרחי; שם המשפחה הוא פנג. 

**פנג בין** (בסינית: **冯彬**; נולדה ב-3 באפריל 1994]) היא אתלטית סינית, אלופת עולם (יוג'ין 2022) בזריקת דיסקוס.

ביוגרפיה
--------

### 2016 =

באולימפיאדת ריו דה ז'ניירו שנערכה באוגוסט סיימה במקום שמיני בזריקת דיסקוס בתוצאה של 63.06 מטר.

### 2017

באליפות העולם שנערכה באוגוסט בלונדון שבממלכה המאוחדת סיימה במקום שמיני בזריקת דיסקוס בתוצאה של 61.56 מטר.

### 2018

#### סגנית אלופת משחקי אסיה

במשחקי אסיה שנערכו באוגוסט בג'קרטה שבאינדונזיה זכתה במדליית כסף בזריקת דיסקוס בתוצאה של 64.25 מטר.

### 2019

#### אלופת אסיה

באליפות אסיה שנערכה באפריל בדוחה שבקטר זכתה במדליית זהב בזריקת דיסקוס בשיא אליפות חדש של 65.36 מטר.

באליפות העולם שנערכה באוקטובר בדוחה סיימה במקום חמישי בזריקת דיסקוס בתוצאה של 62.48 מטר.

### 2021

באולימפיאדת טוקיו שנערכה ביולי-אוגוסט סיימה במקום 17 בזריקת דיסקוס בתוצאה של 60.45 מטר.

### 2022

באליפות העולם שנערכה ביולי ביוג'ין שבאורגון, ארצות הברית, זכתה במדליית זהב בזריקת דיסקוס בשיא אישי חדש של 69.12 מטר, לפני סנדרה פרקוביץ' מקרואטיה (68.45 מטר) וולארי אולמן מארצות הברית (68.30 מטר).

### 2023

#### אלופת אסיה

באליפות אסיה שנערכה ביולי בבנגקוק שבתאילנד זכתה במדליית זהב בזריקת דיסקוס בתוצאה של 66.42 מטר.

#### מדליית ארד באליפות עולם

באליפות העולם שנערכה באוגוסט בבודפשט שבהונגריה זכתה במדליית ארד בזריקת דיסקוס בתוצאה של 68.20 מטר, אחרי לאולאוגה טאוסאגה (69.49 מטר) וולארי אולמן (68.61 מטר), שתיהן מארצות הברית.

#### אלופת משחקי אסיה

במשחקי אסיה שנערכו באוקטובר בהאנגג'ואו שברפובליקה העממית של סין זכתה במדליית זהב בזריקת דיסקוס בשיא תחרות חדש של 67.93 מטר.

שיאים אישיים
------------

### אצטדיון

* זריקת דיסקוס: 69.12 מטר (2022)

קישורים חיצוניים
----------------

ויקישיתוף מדיה וקבצים בנושא **פנג בין** בוויקישיתוף   **המזהה לא מולא ולא נמצא בוויקינתונים, נא למלא את הפרמטר.**

| אלופות עולם באתלטיקה – זריקת דיסקוס (נשים) |
| --- |
| 

|  |  |
| --- | --- |
| 1983: מרטינה הלמן מזרח גרמניהמזרח גרמניה • 1987: מרטינה הלמן מזרח גרמניהמזרח גרמניה • 1991: צבטנקה חריסטובה בולגריהבולגריה • 1993: אולגה צ'רניבסקאיה רוסיהרוסיה • 1995: אלינה זברבה בלארוסבלארוס • 1997: ביאטריס פומונה ניו זילנדניו זילנד • 1999: פרנקה דייטש גרמניהגרמניה • 2001: אלינה זברבה בלארוסבלארוס • 2003: אירינה יצ'נקו בלארוסבלארוס • 2005: פרנקה דייטש גרמניהגרמניה • 2007: פרנקה דייטש גרמניהגרמניה • 2009: דני סמואלס אוסטרליהאוסטרליה • 2011: לי יאנפנג הרפובליקה העממית של סיןהרפובליקה העממית של סין • 2013: סנדרה פרקוביץ' קרואטיהקרואטיה • 2015: דניה קביירו קובהקובה • 2017: סנדרה פרקוביץ' קרואטיהקרואטיה • 2019: יאימה פרס קובהקובה • 2022: פנג בין הרפובליקה העממית של סיןהרפובליקה העממית של סין • 2023: לאולאוגה טאוסאגה ארצות הבריתארצות הברית |  |

 |
פירוש נוסף ערך זה עוסק בעיתונאי שהיה בנו של אברהם שטרן. אם התכוונתם לאביו, מייסד תנועת לח"י, ראו אברהם שטרן (יאיר).

**יאיר שטרן** (נולד ב-6 ביולי 1942[דרוש מקור]) הוא עיתונאי ואיש טלוויזיה ישראלי, בנו של אברהם שטרן, מפקד לח"י.

ביוגרפיה
--------

נולד בתל אביב לרוני ואברהם שטרן. נולד כארבעה חודשים לאחר שאביו, מפקד לח"י, נרצח. קרוי "יאיר" על שם כינויו המחתרתי של אביו. למד בבית ספר ביאליק בנתניה, בבית הספר לקציני ים עכו, ובעירוני ד' בתל אביב. סיים תואר ראשון במדע המדינה באוניברסיטת תל אביב, ותואר שני בתקשורת באוניברסיטת טמפל, בפילדלפיה.

אף על פי שרבים מיוצאי לח"י רצו לראות בו את ממשיך דרך אביו, הוא פנה לתחום אחר – עיתונות. את דרכו בתקשורת החל ככתב ספורט בעיתון מעריב. לאחר לימודיו בחו"ל חזר לארץ ושימש ככתב ספורט בערוץ הראשון. שימש בתפקידים שונים בערוץ הראשון, עד שמונה בסוף שנות ה-80 לכתב בוושינגטון. במהלך תפקידו סיקר שתי מערכות בחירות לנשיאות ארצות הברית, אירועים חשובים ביחסים עם ברית המועצות, ואת מלחמת המפרץ. בשנת 1993 מונה למנהל הטלוויזיה הישראלית. בתקופת פרשת בר-און חברון הגן על העיתונאים שחשפו את הפרשה.

מאז התפטרותו מהטלוויזיה בשנת 2000, משמש כיו"ר העמותה להנצחת מורשת לח"י וחלליהם. ב-2008 מונה כחבר ההנהלה הציבורית של הקרן החדשה לקולנוע וטלוויזיה.

ביוני 2009 מונה ליו"ר זמני של התזמורת הסימפונית ירושלים ובהמשך אותה שנה, מונה למנהל הכללי של התזמורת. הוא שימש בתפקיד זה עד מאי 2020.

חיים אישיים
-----------

יאיר שטרן נשוי לדסי חיה ואב לארבעה, מתגורר בירושלים. בנו הוא מפיק הטלוויזיה שי שטרן ובתו ד"ר ענת שטרן היא היסטוריונית באוניברסיטה הפתוחה.

ספריו
-----

* **יאיר בן "יאיר"**, ידיעות ספרים, 2022. ספר אוטוביוגרפי העוסק בחייו.

קישורים חיצוניים
----------------

ויקישיתוף מדיה וקבצים בנושא **יאיר שטרן** בוויקישיתוף
* מידע על יאיר שטרן בקטלוג הספרייה הלאומית
* ירעם נתניהו, שליפות עם יאיר שטרן, באתר nrg‏, 6 במאי 2008
* רונית מזרחי, בגובה העיניים עם יאיר שטרן, באתר nrg‏, 25 ביוני 2010
* לירן גורקביץ', "יזכרו זאת לגנותו אבל הוא היה מוכן לעשות הכל כדי להציל יהודים", באתר nrg‏, 17 באוקטובר 2017
* יאיר שטרן, אבי, מעריב, 3 בפברואר 1967
* מודי שניר, **מראיין את יאיר שטרן בנושא רצח אברהם שטרן**, 6 בפברואר 2021
* עפרה לקס, יוצאים מהמחתרת, באתר ערוץ 7, 6 בינואר 2022
* שמעון כהן, יאיר שטרן בראיון לערוץ 7: "רדפו את אבא שנרצח, היום הוא במיינסטרים", באתר ערוץ 7, 20 בנובמבר 2022
* אפרים לפיד, יאיר הבן מעצים דמות האב "יאיר", IsraelDefense, ‏21 בנובמבר 2022
* עפרה לקס, אב רוחני, באתר ערוץ 7, 15 בדצמבר 2022
* יאיר שטרן וחברים , מוזיאון נתניה

הערות שוליים
------------

1. ↑  ליאור ליברובסקי, משה שלונסקי וניר למפרט נבחרו לדירקטוריון הקרן החדשה (ice), אתר הרשות השנייה לטלוויזיה ולרדיו, 15 בספטמבר 2008
2. ↑  מרב יודילוביץ', התפטר יו"ר ההנהלה של הסימפונית ירושלים, באתר ynet, 21 ביוני 2009
3. ↑  נעם בן זאב, העונה הבאה בתזמורת הסימפונית ירושלים, באתר הארץ, 20 ביוני 2010
4. ↑  מתן אורן, הנגיף שהשתיק את התזמורת הסימפונית ירושלים: "נגנים בלי נגינה הם כמו דגים ביבשה", באתר ישראל היום, 20 באוגוסט 2020

|  |  |
| --- | --- |
| בקרת זהויות עריכת הנתון בוויקינתונים | 
* NLI: 987007469319205171
* VIAF: 308260975
* WorldCat: viaf-308260975

 |
**שכבת תאי הבסיס** או ה**שכבה הבסיסית**, המכונה לעיתים **שכבה germinativum** (בלטינית: **Stratum basale**) היא השכבה העמוקה ביותר מבין חמש שכבות האפידרמיס, כלומר הכיסוי החיצוני של העור ביונקים.

השכבה הבסיסית היא שכבה אחת של **תאי בסיס** עמודיים או קוביים. התאים מחוברים זה לזה ולתאי שכבת הספינוסום שמעליהם על ידי דסמוזומים והמידסמוזומים. גרעין התא גדול, בצורת ביצה ותופס את רוב התא. תאי בסיס מסוימים יכולים לפעול כמו תאי גזע עם יכולת להתחלק ולייצר תאים חדשים, ולעיתים אלה נקראים תאי גזע קרטינוציטים בסיסיים. אחרים משמשים לעיגון העור המבריק (עור ללא שיער).

הם מתחלקים ליצירת קרטינוציטים של שכבת ספינוסום, אשר נודדים באופן שטחי. סוגים נוספים של תאים המצויים בשכבת תאי הבסיס הם מלנוציטים (תאים המייצרים פיגמנטים) ותאי מרקל (קולטני מגע).

משמעות קלינית
-------------

סרטן תאי הבסיס הנקראים גם קרצינומה של תאי בסיס, מהווים כ-80% מכלל סוגי סרטן העור. לא כל סוגי הסרטן של תאי הבסיס מקורם בתאי הבסיס, אך הם נקראים כך מכיוון שתאי הסרטן דומים לתאי בסיס כאשר רואים אותם במיקרוסקופ.

בעובר גדל נוצרות טביעות האצבע במקום שבו שכבת תאי הבסיס פוגשת את הפפילות של שכבת העור הבסיסית (השכבה הפפילרית), וכתוצאה מכך נוצרים הרכסים העדינים על האצבעות. טביעות האצבע הן ייחודיות לכל אדם ומשמשות לניתוחים משפטיים מכיוון שהדפוסים אינם משתנים עם תהליכי הגדילה וההזדקנות.

תמונות נוספות
-------------

* אפידרמיס ודרמיס של עור האדםאפידרמיס ודרמיס של עור האדם
* קטע של האפידרמיסקטע של האפידרמיס

ראו גם
------

* רשימת קרטינים המתבטאים במערכת האינטגומנטרית האנושית (באנגלית)

קישורים חיצוניים
----------------

ויקישיתוף מדיה וקבצים בנושא **שכבת תאי בסיס** בוויקישיתוף

הערות שוליים
------------

1. ↑  McGrath, J.A.; Eady, R.A.; Pope, F.M. (2004). *Rook's Textbook of Dermatology* (Seventh Edition). Blackwell Publishing. Pages 3.7. מסת"ב 978-0-632-06429-8.
2. ↑  Habif, Thomas P. (2010). *Clinical Dermatology, 5th ed*. Mosby. p. 1. ISBN 978-0-7234-3541-9.
3. ↑  "Skin Cancer (Non-Melanoma) - Introduction". *Cancer.Net* (באנגלית). 25 ביוני 2012. `{{cite web}}`:  (עזרה)
4. ↑  "Basal Cell Carcinoma - Skin Disorders". *MSD Manual Consumer Version*.

**הבהרה:** המידע בוויקיפדיה נועד להעשרה בלבד ואינו מהווה ייעוץ רפואי.
**מיכאלי גבעתי** (נולד ב-16 באוגוסט 1996) הוא שחקן ורקדן ישראלי.

קריירה
------

גבעתי נולד וגדל באשקלון. הוא למד משחק במסגרת מכינה סל"ה - הסטודיו לאמנויות התיאטרון מיסודו של יורם לוינשטיין והשתתף בהפקת שנה ג' "ללכת עד הסוף". בנוסף למד בסדנאות משחק אצל ששי סמוכה, גלית אשכול, ניב רז ואולי שטרנברג.

ב־2013 החל את קריירת המשחק כשגילם את מנחם בסרט "רימון הזהב" שביים דן תורג'מן.

ב־2016 התארח בסדרת הנוער החממה ששודרה ב-yes בה גילם את מורי אחיה הקטן של דריה. באותה השנה שודרה בערוץ טדי סדרת הרשת "במדינת תל אביב" שיצר בשיתוף עם גיל כהן ולירן דוד.

באוקטובר 2018 גילם את דמותו של אלכס בסדרה "מלכות" לצופי HOT, ובנובמבר אותה שנה החל לגלם את אלעד בסדרת הנוער דאנסטורי בערוץ דיסני.
בהמשך השנה גילם את הלל בסדרה "כיפת ברזל". כמו כן באותה שנה יצר ושיחק בסדרת הרשת "במדינת תל אביב".

ב־2019 שיחק בסדרה "אבא משתדל" של כאן 11, בה גילם את גלעד וייס.

ב־2020 השתתף בסדרת הנוער "פלמ"ח", בה גילם את דמותו של תומאס אדלר. באותה שנה החל לדבב מספר דמויות בסדרת האנימציה רחוב 101 דלמטים בערוץ דיסני.
שיחק גם בסרט הקצר "קוים אדומים" שביימה שיר אלדד לצד אביב פנקס. באותה שנה שיחק בסדרת הנוער זיגי בה הוא גילם את דמותו של ניתאי.

באוגוסט 2021 יצא לאקרנים הסרט "שמלת השבת של חנה'לה" בו גילם את יונתן.

בשנת 2021 החל לשחק את גידי בצר במחזה "משחקים בחצר האחורית" בתיאטרון בית ליסין. 

החלק משנת 2022 משחק בסדרה מלכת היופי של ירושלים בתפקיד שלומי'לה לצד מיכאל אלוני ויובל שרף

בשנת 2023 החל לשחק את סמי במחזמר מרי לו.
באותה שנה שיחק בסדרה "פול ספיד" בתפקיד גיא רווה.

### קריירת ריקוד

גבעתי הוא רקדן ברייקדאנס, אשר זכה במספר תחרויות והיה אלוף אירופה לתחרות יחידים בבריקדאנס בשנת 2016.

הוא נמצא בקבוצת הברייקדאנס "ELEFUNX" שזכו בתואר אלופי הארץ לברייקדאנס לשנת 2017–2018.

קבוצתו (elefunx) של גבעתי ממוקם במקום ה-10 בתחרות הקבוצות העולמית "boty" לשנת 2017–2018.

בשנת 2020 זכה במקום ה-2 באליפות העולם.

פרסים ומועמדויות
----------------

| שנה | פרס | קטגוריה | פרויקט | תוצאה |
| --- | --- | --- | --- | --- |
| 2022 | פרסי נבחרי השנה של פרוגי | שחקן אהוב בסדרת נוער | פלמ"ח, זיגי | **מועמדות** |

חיים אישיים
-----------

גבעתי גדל באשקלון, וכיום מתגורר ברמת גן.

שירת בצבא בתיאטרון צה"ל במסגרת אמן פעיל.

משנת 2022 היה בזוגיות עם בר מיניאלי, וב-13 בנובמבר באותה השנה הם נפרדו.

משנת 2023 בזוגיות עם השחקנית נוי הלפרין, איתה הוא משחק גם במרי לו.
באפריל 2024 השניים התארסו.

קישורים חיצוניים
----------------

ויקישיתוף מדיה וקבצים בנושא **מיכאלי גבעתי** בוויקישיתוף
* מיכאלי גבעתי, ברשת החברתית אינסטגרם
* מיכאלי גבעתי, במיזם "אישים" לתיעוד היצירה הישראלית
* מיכאלי גבעתי, במסד הנתונים הקולנועיים IMDb (באנגלית)
* ילד יפה: מיכאל גבעתי בראיון מיוחד, באתר ‏מאקו‏
* שחף פרנקל, יוצא מהחממה, באתר ynet, 17 בנובמבר 2018

הערות שוליים
------------

1. ↑  הקרנת סרטי גמר של מעלה, ביה"ס לקולנוע ולטלוויזיה ע"ש אורי אליצור באתר סינמטק ירושלים
**דּוֹבִי שָׁפְלֶר** (נולד בט"ו באלול ה'תשכ"ג, 4 בספטמבר 1963) הוא ראש המועצה המקומית אפרת.

ביוגרפיה
--------

נולד וגדל בחולון. למד בבית הספר ממ"ד ישורון חולון כיתות א - ו, בחטיבת ביניים ישיבת בני עקיבא גבעת שמואל, בוגר ישיבת אור עציון במרכז שפירא וישיבת הסדר ניר קרית ארבע. באפריל 1982 התגייס לצה"ל במסגרת ישיבות ההסדר ושירת בחיל השריון בהמשך יצא לקורס מפקדי טנקים וקורס קציני שריון. במסגרת שירות המילואים שירת בחטיבה 8 והגיע לדרגת אלוף-משנה.

בין השנים 2008-2005 שימש כחבר מועצה באפרת. בתקופת כהונתו של ראש המועצה אלי מזרחי. 

בין השנים 1999–2010 שימש מנכ"ל ישיבת ניר קריית ארבע.

בין השנים 2011–2015 שימש מנכ"ל ישיבת שיח יצחק.

בשנים 2015–2024 שימש מנכ"ל אולפנת חורב.

לקראת הבחירות המקומיות של 2013 התמודד ברשימת "יחד" למועצת אפרת שזכתה ב-3 מנדטים. לקראת בחירות 2018 חברה הרשימה למפלגת הבית היהודי, בה הוא משמש חבר מרכז, וזכתה לשני מנדטים. במסגרת תפקידו שימש יו"ר ועדות בכל תחומי העשייה של המועצה והתנדב כעשור בסיירת הורים של אפרת.

לאחר שהודיע בספטמבר 2023 על כוונתו להתמודד על ראשות מועצת אפרת, בבחירות המקומיות ב-2024 גבר בסיבוב שני על ראש המועצה עודד רביבי וניצח בפער של 6.6 אחוז שהם כ-290 קולות. סיעתו זכתה במנדט אחד במועצה.

למד תואר במכללת הרצוג, בוגר קורס מנהלי יישובים של מרכז השלטון המקומי.

נשוי לברכה ואב לשישה. מתגורר באפרת. אחד מבניו נשוי לבתו של חבר הכנסת לשעבר דודו רותם.

קישורים חיצוניים
----------------

* דובי שפלר, ברשת החברתית פייסבוק
* דובי שפלר, ברשת החברתית אינסטגרם

הערות שוליים
------------

1. ↑  עטרה גרמן, ‏רביבי מזיע: הבית היהודי תרוץ כרשימה נפרדת באפרת, באתר "סרוגים", 28 באוגוסט 2018
2. ↑  מועמד נוסף לראשות מועצת אפרת, באתר XooX חדשות, ‏8 בספטמבר 2023
3. ↑  לאחר 15 שנה: מהפך באפרת, באתר ערוץ 7, 10 במרץ 2024

| ראשי המועצה המקומית אפרת ‏  |
| --- |
| 

|  |
| --- |
| משה מושקוביץ (מ־1980) • ינון אחימן (מ־1985) • איתן גולן (מ־2000) • אליהו מזרחי (מ־2004) • עודד רביבי (מ־2008) • דובי שפלר (מ־2024) |

 |
**מרואן כבהא** (בערבית: **مروان كبها**; נולד ב-23 בפברואר 1991) הוא כדורגלן ערבי-ישראלי המשחק בעמדת הקשר האחורי בקבוצת מכבי יפו.

קריירת מועדונים
---------------

כבהא ששיחק בקבוצות הילדים והנערים של מכבי תל אביב ומכבי ברקאי והגיע בגיל 17 לקבוצת הנוער של מכבי פתח תקווה. ב-3 באפריל 2010 ערך את הופעת הבכורה שלו בליגת העל, בתיקו 2-2 מול הפועל עכו, כאשר נכנס כמחליף בדקה ה-90 של המשחק. ב-31 ביולי 2010 הבקיע את שער הבכורה שלו בקבוצה הבוגרת, בניצחון 3–1 נגד הפועל רמת גן במסגרת גביע הטוטו. בעונת 2011/2012 הפך לחלק משמעותי בהרכב הקבוצה. ב-17 בספטמבר 2011 הבקיע את שער הבכורה שלו בליגת העל, בתיקו 1-1 נגד הפועל פתח תקווה. הוא היה שותף לירידה של המועדון בסיום העונה לליגה הלאומית. ב-14 בספטמבר 2012 קיבל כרטיס אדום ראשון בקריירה, בניצחון 1–0 נגד הפועל כפר סבא. בסיום עונת 2012/2013 חזר עם מכבי פתח תקווה לליגת העל.

ב-26 במאי 2015 חתם לשלוש שנים בקבוצת מאריבור, אלופת סלובניה. ב-14 ביולי 2015 ערך את הופעת הבכורה שלו במאריבור בניצחון 1–0 נגד אסטנה במסגרת מוקדמות ליגת האלופות. בעונתו הראשונה בקבוצה כבש שער אחד ב-30 הופעות בלליגת העל הסלובנית, וזכה עם הקבוצה בגביע. בעונתו השנייה בקבוצה כבש שער אחד ב-20 הופעות ליגה וזכה עמה באליפות, ובקיץ 2017 העפיל עמה לשלב הבתים של ליגת האלופות, לאחר שבמשחקי המוקדמות הדיחה את הפועל באר שבע.

ב-31 בינואר 2018 חזר לישראל וחתם לארבע וחצי שנים בהפועל באר שבע. ב-10 במרץ 2018 כבש את שער הבכורה שלו במועדון, בניצחון 2–0 על בני סכנין. בסך הכל כבש שער אחד ב-11 הופעות עד תום עונת 2017/2018, וזכה עם הקבוצה באליפות. בעונת 2018/2019 ערך 32 הופעות ליגה וכבש שער אחד.

ב-28 ביולי 2021 חתם בבני סכנין.

ב-11 ביוני 2023 חתם במכבי בני ריינה.

ב-4 בפברואר 2024 חתם במכבי יפו לעונה וחצי.

קריירת נבחרות
-------------

לזכותו של כבהא 14 הופעות במדי הנבחרת הצעירה של ישראל עד גיל 21. ב-17 בנובמבר 2010 ערך את הופעת הבכורה שלו בנבחרת הצעירה, בניצחון 1–2 מול בלארוס. השתתף עמה גם באליפות אירופה לנבחרות צעירות שנערכה בישראל ביוני 2013, ואת הופעתו האחרונה בנבחרת הצעירה ערך במשחק הראשון בטורניר, שהסתיים בתיקו 2–2 מול נורווגיה.

ב-26 באוגוסט 2017 זומן לראשונה בקריירה לנבחרת ישראל הבוגרת, ואת הופעת הבכורה שלו ערך ב-2 בספטמבר 2017, במשחק מול מקדוניה במסגרת מוקדמות מונדיאל 2018.

חיים אישיים
-----------

כבהא נולד בכפר עין אל-סהלה, ישראל, למשפחה ערבית-מוסלמית. מגדיר את עצמו כ"ערבי-פלסטיני ישראלי".

נשוי ואב לשתי בנות.

תארים
-----

הפועל באר שבע
* אליפות המדינה: 2017/18
* גביע המדינה: 2019/20

ראו גם
------

* משפחת כבהא

קישורים חיצוניים
----------------

ויקישיתוף מדיה וקבצים בנושא **מרואן כבהא** בוויקישיתוף

* פרופיל, באתר ההתאחדות לכדורגל בישראל
* פרופיל, באתר Transfermarkt
* פרופיל, באתר Soccerway
* פרופיל, באתר WorldFootball.net
* פרופיל, באתר National Football Teams
* יניב טוכמן‏, מרואן קבהא בראיון: "יש לי מחשבות להתמודד בעתיד לכנסת", באתר וואלה!‏, 18 בספטמבר 2019

הערות שוליים
------------

1. ↑  אחרי ששוחרר מריינה: מרואן קבהא חתם לעונה וחצי במכבי יפו, באתר וואלה!‏, 4 בפברואר 2024
2. ↑  Maribor has 100,000 new fans, *NK Maribor.com*
**הפליינג בייבי** היא להקת רוק ישראלית השרה באנגלית. הלהקה הוקמה על ידי גבע אלון, רשף שחר, גדי אלטמן ושחם אוחנה.

גבע ורשף נולדו וגדלו בקיבוץ מעברות וגדי גדל בקיבוץ מגל.
הלהקה הושפעה רבות מהמוזיקה ששמעו חבריה בקיבוץ, להקות כמו לד זפלין, ניל יאנג, וכמו כן זמרים ישראלים כגון מאיר אריאל וכו' היו בין המשפיעים העיקריים על סגנונם.

לאחר נסיעות חברי הלהקה לארצות הברית והחיפוש אחר ההצלחה הגדולה חזרו החברים לנגן יחד בארץ, ללא שחם אוחנה שבינתיים פרש מן הלהקה, הלהקה הוציאה אלבום שנגנז, ואחריו עוד שני אלבומים:

* Inner World בשנת 2002 בלייבל עצמאי.
* Pain To Give בשנת 2004 בהוצאת Blue Sun Music.

שניהם זכו להערכה רבה בקרב הקהל והמבקרים
.

רשף שחר, המתופף הראשון, פרש גם הוא מהלהקה, את מקומו תפס גיא שכטר שלאחר מכן פרש גם הוא, המתופף הנוכחי מאז שנת 2004 הוא איסר טננבאום (מתופף להקת רוקפור לשעבר).

גבע אלון, סולן וגיטריסט הלהקה אחראי גם על המילים והלחנים. גדי אלטמן על הבס וקולות הליווי ואיסר טננבאום אחראי על התופים וקולות הליווי.

קישורים חיצוניים
----------------

* הפליינג בייבי, באתר MOOMA (בארכיון האינטרנט)
* אסף נבו, ‏ה"פליינג בייבי" חוזרים לשתי הופעות והוצאה מחודשת, באתר ‏מאקו‏, 14 במאי 2013

הערות שוליים
------------

1. ↑  אסף נבו, ‏ה"פליינג בייבי" חוזרים לשתי הופעות והוצאה מחודשת, באתר ‏מאקו‏, 14 במאי 2013
ארצ'יבלד היל, מפתח המשוואה
**משוואת היל** היא משוואה בתחום הביוכימיה אשר משמשת לאפיון הקישור, בשיווי משקל כימי, בין חלבונים לבין הליגנדים שלהם (במרבית המקרים המשוואה משמשת לתיאור הקישור בין אנזימים לבין הסובסטרטים שלהם). המשוואה קרויה על שמו של ארצ'יבלד היל, ביופיזיקאי שפיתח אותה בשנת 1910 כאשר תיאר את הקישור הסיגמוידאלי של חמצן להמוגלובין.

משוואת היל ושימושיה
-------------------

במקרים רבים בביוכימיה קשירת ליגנד (או סובסטרט באנזימים) אחד לחלבון גורמת לשינוי (עליה או ירידה) בזיקה של ליגנדים נוספים לאותו חלבון. התנהגות זו נקראת קואופרטיביות. משוואת היל מתארת את החלק היחסי (פרקציה) של החלבון אליו קשורים ליגנדים כפונקציה של ריכוז הליגנדים, ומאפשרת לאמוד את מידת הקואופרטיביות של החלבון.  
  

משוואת היל: {\displaystyle \theta ={[L]^{n} \over K\_{d}+[L]^{n}}={[L]^{n} \over (K\_{A})^{n}+[L]^{n}}}
  
  

ובצורתה הלוגריתמית (המהווה, למעשה, ליניאריזציה של משוואת היל): {\displaystyle \log \left({\theta \over 1-\theta }\right)=n\log {[L]}-n\log {K\_{A}}}

[L] מייצג את ריכוז הליגנד.  

Kd הוא קבוע הדיסוציאציה (כימיה) (קבוע שווי משקל עבור ריאקצית ניתוק הקשר בין הליגנד לחלבון).  

KA מייצג את ריכוז הליגנד שבו חצי מכמות אתרי הקישור בחלבון מאוכלסת על ידי ליגנד (50% קשירה).  

n קרוי מקדם היל ומייצג את מידת הקואופרטיביות. השיפוע המתקבל במשוואת היל הליניארית הוא מקדם היל.

מקדם היל
--------

מקדם היל (n) מבטא את מידת הקואופרטיביות, והוא ערך ספציפי המשתנה בין חלבון לחלבון. ישנם, כמובן, חלבונים רבים שאינם קואופרטיביים. מקדם היל של חלבונים אלה שווה ל-1. ככל שמקדם היל נמוך או גבוה מ-1 הקואופרטיביות גבוהה יותר. השיפוע המתקבל במשוואת היל הליניארית הוא מקדם היל.  

* כאשר n=1 החלבון אינו קואופרטיבי. הזיקה של החלבון לליגנד אינה תלויה בקישורם.
* כאשר n>1 הקואופרטיביות נקראת חיובית: קישור ליגנד אחד לחלבון גורמת לעליה בזיקה בין החלבון לקשירת ליגנדים נוספים (עידוד לקשירתם). החלבונים המוגלובין וקלמודולין הם דוגמאות לחלבונים בעלי קואופרטיביות חיובית.
* כאשר n<1 הקואופרטיבית נקראת שלילית: קשירת ליגנד אחד לחלבון גורמת לירידה בזיקה בין החלבון לקשירת ליגנדים נוספים. קיום קואופרטיביות שלילית היה מוקד מחלוקת ארוכה.

ראו גם
------

* קואופרטיביות.
* מודל MWC ומודל KNF להסבר מבני-מנגנוני של תופעת הקואופרטיביות.
אין לבלבל עם אין לבלבל ערך זה עם הערך "בוב הבנאי".
הבובנאית האמריקאית לסלי פלמינג עם "Bleeckie"
בובן בהופעה
**בוּבנאי**, **בובן** או **מציג בובות** הוא אדם המפעיל בובות בתיאטרון בובות או במופע.

המושגים בובן ובובנאי מציינים אדם המפעיל בובה, אולם הבובנאי גם יוצר את הבובה, ואילו הבובן אחראי רק להפעלתה ולמשחק התפקידים שנוצר במהלך ההצגה. על פי הכתוב במילונו של המתרגם ראובן אלקלעי הוא שחידש את המילה בובן.

בובנאי הוא הלחם של בובה ובנאי, הלחם המשקף את מקצועו כיוצר בובות. בעבודתו הוא מתפעל חפץ דומם, כמו בובה, כדי ליצור אשליית מציאות. המפעיל יכול להיות גלוי לקהל או מוסתר ממנו. את הבובות אפשר להפעיל על ידי שימוש בחוטים, מוטות, חוטי חשמל או ישירות על ידיו של המפעיל הממוקמות בתוך הבובה או אוחזות בה מבחוץ.

ישנו מגוון רחב של סגנונות תיאטרון בובות, אבל בכל אחד מהם תפקיד הבובן הוא לתפעל את האובייקט הפיזי באופן כזה שהקהל יאמין שהאובייקט חי. במקרים מסוימים דמות הבובן היא גם מרכיב חשוב בהצגה. בישראל קיים בית ספר לבובנאות בשם "בית 9" שמציג תיאטרון בובות באולם בית הספר. לעיתים הוא מציג גם ברחוב. 

בובנאי יכול להיות אחראי לכל תהליך הפיתוח והעיצוב של הבובה – יצירת הסקיצה, ציורים בקנה מידה מתאים או יצירה מתוך רעיון של אדם אחר, מתוך שרטוט או מחשבה וההבאתה לפועל.

ביצירת הבובה מאפס הבובנאי יכול להשתמש בבובה שהיא אב טיפוס או ליצור אותה על בסיס בובות קיימות. בין שהוא בוחר את הבדים לבובה ובין שמדובר בתהליך בנייה משותף עם תופר או מעצב תחפושות.

הבובן הוא שמפעיל את הבובה על ידי הנעת חוטים, כדוגמת המריונטה, מוטות או מנגנונים אחרים. עליו ללמוד את מנעד התנועות ויכולת ההבעה של הבובה כדי להתאימה לטקסט של ההצגה. הוא יכול להיות גם אחראי לפיתוח התסריט. 

ישנם בובנים שהם גם פיתומים והם אינם מוסתרים במהלך הצגה, הם עומדים עם הבובה על הבמה ויש להם תפקיד כפול: הם משחקים הן את דמותם הן את דמותה של הבובה.

לקריאה נוספת
------------

קנת גרוס, **בובות**; חייהן המופלאים של בובות התיאטרון, עברית: זמירה גוטסמן, פרדס הוצאה לאור, 2019.

קישורים חיצוניים
----------------

| מיזמי קרן ויקימדיה |
| --- |
| ויקימילון ערך מילוני בוויקימילון: **בבן** |
| ויקימילון ערך מילוני בוויקימילון: **בבנאי** |
| ויקישיתוף תמונות ומדיה בוויקישיתוף: **בובנאי** |

* מהו בובנאי?, באתר בית הספר לבובנאות (באנגלית)

הערות שוליים
------------

1. ↑  ערך "מציג בבות", **רשימת מונחי תיאטרון**, לשוננו י, ה'ת"ש 1940, עמ' 338–368.
2. ↑  ערך "מציג בבות", **רשימת מונחי תיאטרון**, לשוננו י, ה'ת"ש 1940, עמ' 338–368.
3. ↑  אתר בית 9

|  |  |
| --- | --- |
| בקרת זהויות עריכת הנתון בוויקינתונים | 
* NLI: 987007550910105171
* BnF: cb133196918 (data)
* GND: 4121541-2
* LCCN: sh85109143
* NDL: 00566949
* NKC: ph405073

 |
**המשרות הרמות בשירות המדינה** (באנגלית: "**The** **Great Offices of State**") הוא הכינוי הנפוץ לארבע המשרות הבכירות בממשלת הממלכה המאוחדת, אלו ארבעת התפקידים היוקרתיים ביותר בשיטת הממשל הפרלמנטרי הבריטי. על פי המסורת, כאשר ראש הממשלה מכריז על חברי ממשלתו החדשה, הוא מכריז על שר האוצר, שר החוץ ושר הפנים, לרוב בסדר הזה.

נושאי המשרות הנוכחיים
---------------------

| משרה | השר המכהן | תאריך תחילת הכהונה |
| --- | --- | --- |
| ראש ממשלת בריטניה | רישי סונאק | 25 באוקטובר 2022 |
| שר האוצר של בריטניה | ג'רמי האנט | 14 באוקטובר 2022 |
| מזכיר המדינה לענייני חוץ וחבר העמים | דייוויד קמרון | 13 בנובמבר 2023 |
| מזכיר הפנים | ג'יימס קלברלי | 13 בנובמבר 2023 |

היסטוריה
--------

ג'יימס קלהאן הוא האדם היחיד עד היום שכיהן בכל ארבע המשרות הרמות. במאה השנים האחרונות, וינסטון צ'רצ'יל והרברט הנרי אסקווית' כיהנו כל אחד כראש ממשלה, שר אוצר ושר פנים. הרולד מקמילן וג'ון מייג'ור כיהנו כל אחד כראש ממשלה, שר אוצר ושר חוץ. ארתור ולסלי היה האדם היחידי שאחז בשלוש מהמשרות במקביל, כאשר הוא כיהן כראש ממשלה, שר פנים ושר חוץ בעת ובעונה אחת.

נשים
----

שמונה נשים כיהנו באחת מהמשרות הנכבדות. מתוך ארבע המשרות, בשלוש כיהנו בעבר נשים. רק משרד האוצר עדיין לא נוהל על ידי אישה.

* משרד ראש הממשלה – מרגרט תאצ'ר (1979–1990), תרזה מיי (2016–2019), אליזבת טראס (2022)
* משרד החוץ – מרגרט בקט (2006–2007), אליזבת טראס (2021–2022)
* משרד הפנים – ג'קי סמית (2007–2009), תרזה מיי (2010–2016), אמבר ראד (2016–2018), פריטי פאטל (2019–2022), סואלה ברוורמן (2022–2023)

הלורד צ'נסלור ושר המשפטים
-------------------------

בשנת 2007 נערכה רפורמה בממשל הבריטי, במהלכה הועברו סמכויות רבות ממשרד הפנים למשרד לעניינים חוקתיים, ששמו שונה ל**משרד המשפטים** (**Secretary of State for Justice**). שר המשפטים מכהן במקביל גם כלורד צ'נסלור. בעקבות הרפורמה, נטען כי משרד המשפטים החדש הוא למעשה המשרה הרמה החמישית.

ראו גם
------

* ממשלת בריטניה
* ראש ממשלת בריטניה
* שר האוצר של בריטניה
* משרד החוץ הבריטי
**שומר החומות** הוא פזמון עברי שכתב דן אלמגור, הלחין בני נגרי ובוצע לראשונה ב-1977 על ידי צוות הווי פיקוד המרכז עם הסולן יואל לרנר. במאי 2021, על רקע מבצע שומר החומות, הוסיף אלמגור בית חדש לשיר.

הופעת השיר
----------

השיר יצא לאור בשנת 1977 במסגרת התוכנית "שירי ירושלים" של צוות הווי פיקוד מרכז. הוא יצא כתקליט שדרים נוסף על שני שירים נוספים שהוציא הצוות, אך לא נכלל בתקליט. (כשנה לאחר מכן פורק הצוות בשל החלטתו של הרמטכ"ל רפאל איתן לפרק את הלהקות הצבאיות.). השיר צעד במצעדי הפזמונים של גלי בצה"ל במשך 27 שבועות מתוכן שבועיים במקום ראשון, ובעקבותיו הגיע מקום 2 במצעד השנתי של גלי צה"ל לשנת תשל"ח.

צוות הווי פיקוד מרכז ביצע את השיר בתוכנית הטלוויזיה "עוד להיט" בערוץ הראשון. בשניות הראשונות של הסרטון נראה מגיש התוכנית דורי בן זאב עולה על סולם לבוש במדי צה"ל, מזיז את שפתיו ושר, כאשר ברקע נשמע קולו של הסולן יואל לרנר. לאחר מספר שניות מוסטת המצלמה לעבר הזמר. בין זמרות הליווי בשיר הייתה מזי כהן.

הכרה וגרסאות כיסוי
------------------

השיר הגיע למקום השני במצעד הפזמונים השנתי לשנת תשל"ח של גלי צה"ל.

בשנת 2016 הוציא הזמר ליאור פרחי גרסת כיסוי לשיר, במסגרת אלבום שכלל חידושים לקלאסיקות ישראליות.

ב-12 במאי 2021, על רקע מבצע שומר החומות שערך צה"ל ברצועת עזה וירי הרקטות מעזה לעבר ישראל, חיבר אלמגור בשבתו במקלט בית נוסף לשיר.

תוכן השיר
---------

השיר מדבר על חייל השומר על חומות העיר העתיקה בירושלים במסגרת שירותו הצבאי. החייל מציין שכאשר היה בבית הספר דקלם את הפסוק מספר ישעיהו "על חומותיך ירושלים הפקדתי שומרים" (ספר ישעיהו, פרק ס"ב, פסוק ו').

בשיר הרמז נוסף מספר ישעיהו: "שומר מלילה מה מליל" (ספר ישעיהו, פרק כ"א, פסוק י"א).

בשיר תיאורים מן הסביבה: השוק, קולות רוכלים ועגלות, וכן קולות של מואזין הנשמע ברקע. בשיר מביע החייל שאיפה ליום שיגיע השלום ובו "לא נזדקק עוד לשומרים".

קישורים חיצוניים
----------------

* מילות השיר "שומר החומות", באתר שירונט
* השיר בביצועו המקורי, סרטון בערוץ "של דן אלמגור", באתר יוטיוב
* נדב גליק, כן כן, מי זוכר את החייל ששר קול ב' לצד יואל לרנר ב"שומר החומות"?, באתר Xnet‏, 28 באפריל 2020

הערות שוליים
------------

1. ↑  מבצע שומר החומות, דן אלמגור כתב בית חדש לשיר, באתר "סרוגים", 12 במאי 2021
2. ↑  שומר החומות: ליאור פרחי מחדש קלאסיקות ישראליות, באתר מעריב אונליין, 31 במרץ 2016
3. ↑  ישי שנרב, על המזרן בתוך מקלט: דן אלמגור, מחבר השיר שומר החומות, בבית חדש, באתר גלי צה"ל   
  ציוץ של ישי שנרב ברשת החברתית אקס (טוויטר), 12 במאי 2021   
 דוד אסף‏, 'שומר החומות' החדש, בבלוג "עונג שבת", 12 במאי 2021
**בית מדרש גבעת שמואל** הוא בית מדרש ציוני דתי בגבעת שמואל המפעיל כולל אברכים, שיעורי תורה לקהל הרחב, כנסים תורניים, מבחני 'חיי עולם' והוצאת ספרים.

בראשות בית המדרש עומדים הרב דוד טורנר והרב צבי לבנברג.

היסטוריה
--------

בית המדרש הוקם בשנת 2007 על ידי הרב יוסי שרים בהדרכת הרב מרדכי שטרנברג שהמשיך להעביר שיעור שבועי בישיבה עד פטירתו. מטרת הקמת בית המדרש הייתה ליצור גרעין רציני של כולל אברכים שישבו וילמדו כל היום, ובנוסף עליהם יתקיימו שיעורים לקהל הרחב של העיר גבעת שמואל המאופיינת באחוז גבוה של ציבור דתי לאומי.

הכולל מונה כ-50 אברכים שלומדים סדר בוקר וסדר צהריים, אליהם מתלווים תושבים מהעיר.

רבנים נוספים שמלמדים בקביעות הם: הרב ראובן ששון, הרב אמנון ברדח והרב חנניה כהן.

בימי שני מתקיימת תוכנית לימוד לסטודנטים, ובימי רביעי תוכנית 'שובי' מדרשה לנערות.

לבית המדרש יש הוצאת ספרים המוציאה את סדרת הספרים "עיונים משיעורי הרב מרדכי". בהם מובאים סיכומי שיעוריו של הרב מרדכי שטרנברג כפי שהועברו מדי שבוע בבית המדרש. יצאו לאור, נכון ל-2024, על מסכתות בבא מציעא, שבת, כתובות ובבא בתרא.

ב-2022 הוקמה תוכנית מבחני 'חיי עולם' בו נבחנים בחורי ישיבות על דפי גמרא. המבחן נערך פעמיים בשנה, בתשרי ובניסן והוא דומה למבחני ארגון ושננתם. התכנית לזכרו של יהונתן חברוני שלמד בבית המדרש ונהרג באסון הר מירון.

קישורים חיצוניים
----------------

* אתר האינטרנט הרשמי של בית המדרש גבעת שמואל
* בית המדרש גבעת שמואל, ברשת החברתית פייסבוק
* סרטונים בערוץ של בית מדרש גבעת שמואל, באתר יוטיוב
* חיים אקשטיין, לגבעת שמואל יש מה לחדש לכם, באתר ערוץ 7, 27 באפריל 2014

הערות שוליים
------------

1. ↑  אודות – בית מדרש גבעת שמואל
2. ↑  בית המדרש הקהילתי בגבעת שמואל החליט להקים ישיבת הסדר ללא אישור, באתר כיפה, 13 ביוני 2014
3. ↑  בית המדרש – בית מדרש גבעת שמואל
4. ↑  הוצאה לאור של ספרי עיון – בית מדרש גבעת שמואל
5. ↑  יהונתן גוטליב, מבחן על 10,200 דפי גמרא ביום אחד לזכר יהונתן חברוני ז"ל, באתר ערוץ 7, 11 באפריל 2022
6. ↑  יהונתן גוטליב, בערב אחד: סיום ש"ס לעילוי נשמת יהונתן חברוני ז"ל, באתר ערוץ 7, 28 במאי 2021
7. ↑  גיא עזרא, ‏תלמיד ישיבת רמת גן ואברך מישיבת גב"ש נהרגו במירון, באתר "סרוגים", 30 באפריל 2021